als_Latn dik_Latn sag_Latn
Së pari do të publikohen mbi 6.000 hektarë në më shumë komuna të Maqedonisë. Këtë e theksoi zëvendësministri Vanço Kostadinovski në konferencën e sotme për shtyp, duke potencuar se shpalljet për toka bujqësore nën 10 hektarë do të vazhdojnë edhe më tutje të zbatohen në formë të letrës.
-Me ndryshimet e ligjit për toka bujqësore të cilat u sollën këtë javë dhe me të cilat parashikohet anland publik elektronik për sipërfaqet tokësore prej mbi 10 hektarë, presim të rritet konkurenca dhe transparenca e procedurës që do të mundësojë arritje të çmimit më të madh të qirasë. Të gjithë aplikuesit, persona fizik ose juridik, të cilët do të vendosin të marrin pjesë në procedurën do të duhet të tregojnë para fillimit të saj se janë rregulluar të gjtiha kontributet, tha Kostadinovski.
Ai potencoi se në auducionin elektronik do të ofrohen blloqe më të mëdha, për të cilat, ashtu siç tha, më së shpeshti janë të interesuar ato të cilët janë të gatshëm të investojnë dhe për atë të paguajnë qira më të madhe. -Vlera më e shpeshtë e pjesëmarjes elektronike do të jetë 25 euro për tokë prej klasës së parë të kadastrit deri në të pestën dhe 15 euro për tokë nga klasa e pestë deri në të tetën. Në varësi të qëllimit se për çka do të shfrytëzohet toka qiraja do të jetë për periudhën prej 15 deri në 30 vjet, theksoi Kostadinovski.
als_Latn als_Latn als_Latn